Kameme FmKameme Fm News
Gukinyaniria na riu mundu 1 tu niwe urikitie kuhonokio kuuma matigari-ini ma nyumba ya ngoroba 4 iria imomokire Ruai
Gukinyaniria na riu mundu umwe tu niwe urikitie kuhonokio kuuma matigari-ini ma nyumba ya ngoroba inya iria imomokire umuthi. Mihang’o ya kuhonokia aria mangikorwo mahatite nyumba-ini iyo noirathii nambere na iratongorio ni ikundi ngurani iria ni hamwe na kiama kia mutharaba mutune na St John ambulance. Mutino ucio uhanikire mwena wa Ruai hakuhi na barabara nene ya Eastern bypass na kuratuika nyumba iyo ni irekiritwo ruri rwa kwonania ni ibatie kumomorwo. Uhoro makiria ukauga mwene nyumba iyo niarikitie guthii riuriro, ona gutuika muramati wa nyumba iyo kana “caretaker” niekorire haceke thutha wa kuhobanirio ni muingi onagutuika ni ahonokirio na aguthukio thibitari. Mutino uyu uhanikite thiku nini tu thutha wa nyumba ingi ya ngoroba ithathatu kumomoka ituura-ini ria Juja kaunti-ini ya Kiambu.
fao_Latn kik_Latn kik_Latn